data.title: Compromís compleix deu anys amb l'objectiu de renovar el valencianisme
data.context: El 25 de gener de 2010 es va crear la coalició Compromís amb l'objectiu de presentar a les eleccions valencianes i municipals del 2011 una opció valencianista, regeneracionista i progressista, que fos alternativa al bipartidisme i que evités una altra majoria absoluta del PP. D'ençà d'aquell moment, el projecte s'ha consolidat: els tres integrants s'han mantingut units en totes les cites electorals, ha fet possible el canvi de govern a la Generalitat i ocupa la batllia de València. Tanmateix, Compromís també té el desafiament de millorar el funcionament intern, de portar a la pràctica moltes de les propostes que fa i de repensar els fonaments de l'aliança després d'haver assolit importants quotes de poder. Una coalició valencianista i d'esquerres Els tres partits que formen la candidatura són el Bloc Nacionalista Valencià, Iniciativa del Poble Valencià i Verds-Equo, juntament amb independents i formacions com ara Estat Valencià, que s'hi van adherir més tard. El Bloc representa el nacionalisme valencià històric, nascut també de la confluència de diverses formacions (Unitat del Poble Valencià, el Partit Nacionalista Valencià i Nacionalistes d'Alcoi); Iniciativa es forma a partir d'Esquerra i País, un antic corrent valencianista d'EUPV, que se'n va escindir el 2007; els Verds també van sorgir d'una escissió, en aquest cas d'Els Verds del País Valencià, arran de l'oposició a formar un pacte pre-electoral amb els socialistes. Més tard es van fusionar amb Equo.
data.text: 25 de gener de 2010
data.id: P_1407_C_1407_Q1
data.question: Quan es va crear Compromís?
data.text: València
data.id: P_1407_C_1407_Q2
data.question: Quina alcaldia ocupa Compromís?
data.text: el nacionalisme valencià històric
data.id: P_1407_C_1407_Q3
data.question: A qui representa el Bloc?